Endine Avis Utilitas Rapla peatreener ning ka abitreenerina tegutsenud Toomas Annuk ei jätka enam tööd Rapla korvpallikoolis. Avis Utilitas Rapla teatas, et osapoolte kokkuleppel koostööd ei jätkata.
“AVIS UTILITAS Rapla abitreener Toomas Annuk ja Rapla Korvpallikool on poolte kokkuleppel otsustanud koostööd mitte pikendada. Suur tänu tehtud töö eest Tom!”, seisab Rapla korvpallikooli avaldatud teates.
“Aitäh, et oled panustanud ja arendanud Rapla korvpalli 11 hooaega. Palju edu uutes väljakutsetes!”
Avis Utilitas Rapla peatreenerina tegutses Annuk alates 2019. aasta jaanuarist kuni hooaja 2020/2021 lõpuni. Tema käe all teenis meeskond 2021. aasta kevadel Eesti meistrivõistlustel pronksmedalid.